
Adfyfyriwch yn feirniadol ar eich cynnydd wrth gynllunio, paratoi ac addysgu gwersi sy’n ymgorffori egwyddorion pedagogaidd penodol (Dylid cymryd y dystiolaeth hon o’ch Pasbort Dysgu Proffesiynol – PDP). Dylid nodi un o’r egwyddorion pedagogaidd hyn fel maes ar gyfer datblygu a chyfiawnhau camau nesaf eich datblygiad.

Ychwanegwch eich targedau o’ch aseiniad diwethaf (Ond yn berthnasol os yr ydych wedi cwblhau aseiniad) 
	[bookmark: cysill]Targed/Target 1
	Angen adolygu arddull cyfeirnodi o fewn y testun a ffurf cyflwyno dyfyniadau byr a hir.


	Targed/Target 2
	Aralleirio yn hytrach na chynnwys gormod o ddyfyniadau uniongyrchol er mwyn dangos dealltwriaeth o'r hyn a ddarllenwyd.


	Targed/Target 3
	Gwella'r mynegiant a'r arddull trwy ddefnyddio ffurf gryno'r ferf a thrwy ddefnyddio Cysill i wirio iaith.




Aseiniad ECAD6008: Rhan 1
	Templed Profiad Proffesiynol 1:
	

	Safon Addysgeg
	Asesu ar gyfer dysgu

	Beth wnaethoch chi a pham?

	Ar ôl diwrnod cwrdd pontio lle wnaethon ni astudio’r pedwar elfen o asesu ar gyfer dysgu (Great Teaching Toolkit: Evidence Review Evidence Based Education), cynlluniais i arbrofi’r elfennau gwahanol yn fy ngwersi. Cynlluniais wersi gwahanol gyda’r elfennau o asesu ar gyfer dysgu ond yn y templed profiad proffesiynol yma rydw i am drafod gwers mathemateg ar siapiau 3D. Gan ddefnyddio ‘Jamboard’ creais cyn y wers tri wyneb gyda hwyneb gwyrdd, hwyneb melyn ac wyneb coch. Gan ddefnyddio Jamboard roeddwn i’n medru creu tudalen i bob grŵp gydag enwau’r dysgwyr yn barod. Ar ddiwedd y dasg ffocws, sef enwi ac adnabod siapiau 3D, roeddwn i’n medru gofyn i’r dysgwyr yn unigol sut roedden nhw’n teimlo am y dasg, (roedd ipad yn barod ar y bwrdd lle roedden ni’n gweithio). Roedd rhaid iddyn nhw lusgo eu henw i’r wyneb cywir ac yna esbonio pam. Defnyddiais y dull yma i esbonio a thrafod ar y diwrnod rhannu yn y sesiwn Pontio.

	Beth rydych chi wedi’i ddysgu?

	Gan fod y dysgwyr yn Flwyddyn 1, roedd angen llawer o gymorth a hyfforddi arnyn nhw er mwyn hunanasesu’n effeithiol. Teimlais wrth drafod yn unigol gyda’r dysgwyr, roeddwn i’n medru cwestiynu pam eu bod nhw wedi dewis wyneb penodol a chefais mwy o syniad o ddealltwriaeth y dysgwyr. Yn ychwanegol, wrth hunanasesu yn syth ar ôl gorffen, roedd y dasg yn fyw yn cof y dysgwyr. Gan fod y grwpiau yn cylchdroi trwy’r bore, gall bod dros awr a hanner ers y grŵp cyntaf a’r diweddglo. Teimlais wrth wneud yr hunanasesu yn syth, cefais gwell syniad o ddealltwriaeth a hyder y dysgwyr yn y dasg.  Gan ddefnyddio’r hunan-asesu, roeddwn i’n medru gweld pwy oedd yn deall y nod (enwi ac adnabod siapiau 3D) a phwy oedd angen ail-ymweld â’r dasg. 


	Beth nesaf?

	Yn ystod Bloc 2 o PAP1 rydw i’n symud i fyny i Gyfnod Allweddol 2 (CA2).  Rydw i am addasu’r dulliau hunanasesu i gyd-fynd gydag oedran y dosbarth. Byddwn i’n arsylwi ar beth sy’n digwydd yn barod yn y dosbarth, ac yn edrych trwy lyfrau’r dysgwyr. Rydw i am ymchwilio i fwy o ddechnegau hunanasesu gallai defnyddio gyda dysgwyr CA2 ac rydw i’n gobeithio gweld dilyniant o hunanasesu o’r dysgwyr ifancaf yn yr ysgol i’r dysgwyr hynaf yr ysgol.



	[bookmark: tblHere]Templed Profiad Proffesiynol 2:
	

	Safon Addysgeg
	Profiadau dysgu cyfunol


	Beth wnaethoch chi a pham?

	Thema'r tymor ym Mlwyddyn 1 oedd ‘Byd Llawn Dychymyg’ lle roedden nhw’n darllen ac yn astudio nifer o destunau gwahanol. Un o’r llyfrau darllenodd ac astudiodd yn ystod fy amser yn y dosbarth oedd ‘Brig-ddyn’ gan Julia Donaldson. Cynlluniais nifer o dasgau gwahanol i gyd-fynd gyda’r stori, ac un o’r tasgau hynny oedd tasg yn yr awyr agored. Aethon ni fel dosbarth i’r ardal coedwig ar gyfer y dasg yma. Cynlluniais 2 dasg ag oedd yn cylchdroi. Un dasg oedd creu Brig-ddyn allan o ddeunyddiau naturiol a'i labelu fel grwpiau bach. Y dasg arall oedd creu lloches i Brig-ddyn, eto gan ddefnyddio deunyddiau naturiol. Creuais taflen rheolau ar gyfer y ddwy dasg, sef
- peidiwch godi unrhyw beth o’r llawr sydd ddim yn naturiol, 
- peidiwch dynnu pethau o’r coed, 
- Mae angen i Brig-ddyn mesur mwy na 15 bloc multilinc. 
- Mae angen labelu rhannau o gorff Brig-ddyn. 
- Mae angen gweithio fel tîm. 
Cymerais i un grŵp, a chymerodd yr athrawes dosbarth grŵp arall. Esboniais i’r grŵp bod angen creu Brig-ddyn gan ddefnyddio’r pethau o amgylch (brigau, dail ac yn y blaen), a bod angen i Brig-ddyn mesur mwy na 15 bloc multilinc. Ar ôl rhyw ugain munud wnaethon ni cylchdroi’r grwpiau er mwyn i bawb cael tro i wneud y ddwy dasg.

	Beth rydych chi wedi’i ddysgu?

	Mwynheuodd y dysgwyr y dasg yma, ac wir wedi mwynhau cyd-weithio yn yr awyr agored. Wnaeth un disgybl gwir sefyll allan wrth wneud y dasg, gan ei fod wrth ei bodd, ac yn cyfrannu llawer mwy yn yr awyr agored na’r dosbarth. Cafodd y dasg yma mwy o effaith arno wrth ei gyflawni tu allan na fydd e wedi yn y dosbarth. Ar y cyfan, cyd-weithiodd y dysgwyr yn well yn yr awyr agored a chyfrathebon nhw yn dda gyda’i gilydd. Gwelais dysgwyr yn datrys problemau yn effeithiol wrth greu Brig-ddyn allan o ddeunyddiau naturiol. Wnaeth y ddau grŵp cwblhau’r tasgau yn llwyddiannus, ac aethon nhw yn ôl i’r dosbarth llawn cyffro. Ysgrifennodd fy mentor yn fy nyddlyfr ei bod hi wedi mwynhau’r dasg, ac wrth drafod dwedodd ei bod hi wedi gweld yr effaith positif mae dysgu yn yr awyr agored yn cael ar ddysgwyr. 
 

	Beth nesaf?

	Hoffwn i roi profiadau dysgu yn yr awyr agored i bob oedran oherwydd rydw i wedi gweld yr effaith positif mae’n cael ar ddysgwyr. Yn ystod fy mhrofiadau yn y dyfodol byddwn i’n ceisio cynllunio cyfleoedd i ddysgu tu hwnt i bedwar wal y dosbarth i hybu sgiliau cyd-weithio a chyfathrebu.




	Templed Profiad Proffesiynol 3
	

	Safon Addysgeg
	Cyd-destunau dilys bywyd go iawn


	Beth wnaethoch chi a pham?

	Wrth gynllunio ar gyfer fy ngwers Mathemateg ar siapiau 3D, penderfynais fod angen i’r dysgwyr gweld y siapiau mewn gwrthrychau go iawn (er enghraifft, deunyddiau dydd i ddydd o’r tŷ). Yn y cyflwyniad gofynnais i bawb eistedd mewn cylch a chyflwynais 6 siâp 3D (ciwb, ciwboid, sffêr, silindr, pyramid a chôn). Rhoddais gyfle i bawb cyffwrdd a theimlo’r siapiau gan basio’r siapiau o amgylch y cylch. Wrth i’r siapiau teithio o amgylch y cylch roeddwn i’n gofyn cwestiynau iddyn nhw (e.e.. ydy’r ciwb medru rholio? Ydy unrhywun yn medru meddwl am rywbeth yn y dosbarth sy’n siâp ciwboid?). Ar ôl i’r 6 siâp fynd o amgylch y cylch, rhoddais y siapiau yng nghanol y cylch gyda’u henwau a dangosais i’r dysgwyr bag. Esboniais iddyn nhw bod gen i fag arbennig. Gan ddewis enw o’r pot ffyn lolipop gofynnais iddyn nhw nôl rhywbeth o’r bag. Tynnodd y dysgwyr cyntaf bocs o rawnfwyd. Edrychodd y dysgwyr yn ddryslyd, ond gofynnais i’r dysgwr ba siâp 3D oedd y bocs. Sylweddolodd y disgybl beth oedd angen iddo fe i wneud, a chyfatebodd y bocs gyda’r ciwboid a oedd yng nghanol y cylch. Ail-adroddon ni hyn nes bod y fag yn wag. Wrth gyflwyno’r siapiau 3D fel hyn, roedd y dysgwyr yn medru meddwl am adnoddau dydd i ddydd sy’n giwb, ciwboid, sffêr, côn, pyramid a silindr.

	Beth rydych chi wedi’i ddysgu?

	Wrth ddefnyddio gwrthrychau go iawn, gwelais fod agwedd y dysgwyr tuag at y gwaith (nid yn unig yn y cyflwyniad, ond hefyd wrth gyflawni’r dasg ffocws) wedi gwella yn enwedig gyda’r dysgwyr gydag anghenion ymddygiad. Yn y wers yma, cawsom ni trafodaethau diddorol ac roedd pawb eisiau cyfrannu ac yn hyderus i gyfrannu. Teimlais fod y dysgu wedi digwydd yn fwy cyflym wrth ddefnyddio’r gwrthrychau na dim ond defnyddio'r siapiau go iawn, ac roedden nhw’n medru cymharu’r siapiau gwahanol. Er enghraifft, dywedodd un disgybl, “Mae’r sffêr yn grwn ac yn gallu rholio, ac mae ciwb yn syth a ddim yn gallu rholio.” Roedd y dysgwyr yn meddwl yn fwy creadigol, ac wrth fynd o amgylch y ddarpariaeth wedi’i gyfoethogi yn adnabod siapiau 3D.

	Beth nesaf?

	Yn ystod y bloc cyntaf o’r profiad, ni chefais lawer o gyfleodd i gynllunio ar gyfer cyd-destunau dilys bywyd go iawn, felly hoffwn i gael mwy o gyfleoedd i ddatblygu’r safon yma gan fy mod i wedi gweld yr effaith positif mae’n cael ar y dysgu. Rydw i am ymchwilio i syniadau ar gyfer Cyfnod Allweddol 2 (fy nghyfnod dysgu nesaf) i hwyluso’r addysgu ac i ddatblygu sgiliau'r dysgwyr.




	Templed Profiad Proffesiynol 4
	

	Safon Addysgeg
	Themâu traws-gwricwlaidd


	Beth wnaethoch chi a pham?

	Thema'r wythnos gyntaf o addysgu oedd ‘Noson Tân Gwyllt’. Cynlluniais wers thema o greu ffrwyth sgiwer unigol mewn siâp roced. Er prif faes dysgu a phrofiad (MDaPh) ‘Gwyddoniaeth a Thechnoleg’ oedd y wers, roedd elfennau o’r MDaPh Iechyd a Lles (bwyta’n iach) a ‘Mathemateg a Rhifedd.’ Prynais nifer o ffrwythau gwahanol (grawnwin, banana, oren, afalau, melon, melon dwr, llus, mefus a mafon.) Cyn y wers, paratoais bocs lle wnes i roi’r holl adnoddau (ffrwythau) i mewn. Dewisais enwau gan ddefnyddio ffonau lolipop i ddod allan i ddewis rhywbeth allan o’r bocs a cheisio ei enwi. Ar ôl dangos yr holl ffrwythau, rhoddais luniau ar y sgrin o enghreifftiau o rocedi ffrwythau. Cynlluniais dasg lle'r oedd angen i’r dysgwyr creu roced allan o’r ffrwythau ond gan ddilyn patrwm (er enghraifft, melon ar y gwaelod, yna mefus, banana, mefus, banana ac yn y blaen.) Trafodon ni'r patrymau gwahanol ar y rocedi, ac yna esboniais eu bod nhw’n mynd i greu un unigol. Gweithiais i gyda grŵp bach o ddysgwyr a hefyd wnaeth yr athrawes dosbarth gweithio gyda grŵp i sicrhau bod pawb yn cael cyfle i greu’r rocedi ffrwythau ar yr un diwrnod. Creuodd y dysgwyr rocedi ffrwythau gwych gan ddefnyddio’r ffrwythau a chreu patrymau gwahanol. Cyn gorffen y wers, eisteddon ni mewn cylch ar y carped chafodd y dysgwyr amser i fwyta eu rocedi ffrwythau. 


	Beth rydych chi wedi’i ddysgu?

	Wnaeth y dysgwyr mwynhau’r dasg yma ac yn mwynhau trafod eu hoff ffrwythau wrth gyflawni’r dasg. Roedd rhai dysgwyr hefyd yn blasu ffrwythau nad ydynt wedi blasu o’r blaen. Rydw i wedi dysgu’r pwysigrwydd o gynllunio cyfleoedd traws-gwricwlaidd gan fy mod i wedi gweld sut maent yn datblygu gwybodaeth a dealltwriaeth dysgwyr mewn ffordd greadigol. Yn ogystal, mae’n rhoi cyfle i ddysgwyr dysgu trwy ffordd sy’n gynhyrfiol.

	Beth nesaf?

	Rydw i wedi gweld y pwysigrwydd o ddefnyddio gwersi/sesiynau traws-gwricwlaidd, felly rydw i am barhau cynllunio  cyfleoedd ar gyfer dysgwyr. Rydw i am ymchwilio i syniadau ar gyfer Cyfnod Allweddol 2 (fy nghyfnod dysgu nesaf) i hwyluso’r addysgu, ac i ddatblygu sgiliau'r dysgwyr. 
























Adfyfyriwch yn feirniadol ar eich cynnydd wrth gynllunio, paratoi ac addysgu gwersi sy’n ymgorffori egwyddorion pedagogaidd penodol (Dylid cymryd y dystiolaeth hon o’ch Pasbort Dysgu Proffesiynol – PDP). Dylid nodi un o’r egwyddorion pedagogaidd hyn fel maes ar gyfer datblygu a chyfiawnhau camau nesaf eich datblygiad. 

Cyflwyniad
Pwrpas yr aseiniad hwn yw adfyfyrio’n feirniadol ar fy nghynnydd wrth gynllunio, paratoi ac addysgu gwersi yn ystod fy mhrofiad cyntaf. Yn y rhan gyntaf o’r aseiniad (Rhan 1) gwelir tystiolaeth o bedwar Safon Broffesiynol rydw i wedi eu hymgorffori gyda, ac yn y rhan hon byddwn i’n trafod un o’r egwyddorion pedagogaidd (o’r rhan gyntaf) fel maes ar gyfer datblygu ar gyfer fy mhrofiad nesaf. Erbyn diwedd yr aseiniad hwn byddwn i’n medru cyfiawnhau’r camau nesaf ar gyfer fy natblygiad gan feddwl am yr hyn rydw i wedi darllen ac wedi ymchwilio. 
Mae addysg yng Nghymru yn mynd trwy ddiwygiad gyda’r ‘Cwricwlwm i Gymru’ yn cael ei weithredu’n llawn yn yr ysgolion ym Medi 2022. I gyd-fynd gyda’r diwygiad i’r Cwricwlwm newydd hwn, datblygodd Llywodraeth Cymru ‘Safonau Proffesiynol ar gyfer Addysgu ac Arweinyddiaeth’ sy’n “adlewyrchu arferion sy’n gyson â’r Cwricwlwm Newydd.” (Llywodraeth Cymru 2020c). Cyhoeddwyd y Safonau Proffesiynol ym mis Medi 2017 sy’n gyfatebu i elfennau sy’n dangos ymarfer rhagorol, a sy’n datblygu sgiliau proffesiynol. 
Yn y rhan hon o’r aseiniad rydw i am ganolbwyntio ar egwyddor o Asesu ar Gyfer Dysgu (AaGD) sy’n dod o dan safon ‘Addysgeg’ yn y Safonau Proffesiynol. Penderfynais ganolbwyntio ar y safon hon gan fy mod i wedi derbyn profiadau a chyfleoedd i arbrofi ac arsylwi gydag amrywiaeth o strategaethau AaGD. Yn ogystal, derbyniais gyfleoedd i drafod a rhannu syniadau gyda fy nghyfoedion yn ystod sesiynau pontio. Gadewch i ni ddechrau gan ddiffinio AaGD. Mae Asesu ar Gyfer Dysgu yn broses sy’n cael ei ddefnyddio mewn addysg ar gyfer dilyn a dehongli tystiolaeth o waith dysgwyr. Wrth wneud hyn, mae addysgwyr yn medru penderfynu sut gallyn nhw ddatblygu gwybodaeth a dealltwriaeth y dysgwyr ar gyfer y dyfodol (The Assessment Reform Group 2002). Yn yr un modd dywed Llywodraeth Cymru (2010a), mae AaGD yn ddull o “ddarganfod y man y mae dysgwyr wedi’i gyrraedd o fewn continwwm dysgu, y man y mae angen iddynt anelu ato, a’r dull gorau o gyrraedd y man hwnnw.” Mae AaGD yn asesiad ffurfiannol, a chynigia Black & William (1998, t2) y farn bod asesiad ffurfiannol yn elfen gydrannol o waith dosbarth ac wrth ddefnyddio’r asesiadau yma yn medru codi safonau a chyrhaeddiad dysgwyr. Ceir nifer o strategaethau ac agweddau AaGD gwahanol megis hunan asesu, a rhannu nodau dysgu. Ond yn y rhan nesaf o’r aseiniad hwn, canolbwyntiaf ar yr agwedd o gwestiynu ac ar hunain asesu gan fy mod i eisiau sicrhau fy mod i’n cwestiynu’n effeithiol ac eisiau datblygu’r agwedd o hunain asesu yn fwy, yn ogystal a deall ei bwysigrwydd. 

Adolygiad Llenyddiaeth 
Pwyntiau canolog i’w ystyried wrth drin a thrafod cwestiynu yw sut i gwestiynu’n effeithiol, ac yr effaith mae cwestiynu yn cael ar gynnydd dysgwyr. Awgryma Ausubel (1978, dyfynnwyd yn Wragg & Brown 2001, t6) bod y defnydd o gwestiynu yn ysgogi dwyn i gof, datblygu gwybodaeth a dealltwriaeth, sgiliau datrys problemau a dychymyg dysgwyr. Yn debyg i hyn, mae Rosenshein (2012, t14) yn datgan bod cwestiynu yn gadael i athrawon pennu llwyddiant y dysgu ac i asesu os oes angen mwy o gymorth ar y dysgwyr. Dywed Petty (2014, t181) mae cwestiynu da yn annog pob un o’r dysgwyr i feddwl, i fyfyrio ac i gael cyfle i dderbyn adborth cadarnhaol, sy’n dangos eu llwyddiannau yn eu dysgu. Yn yr un modd, awgrymodd Black & Wiliam (1998) bod e’n bwysig bod unrhyw cwestiynu neu drafodaethau yn annog dysgwyr i fod yn feddylgar, a lle mae pob un o’r dysgwyr yn cael eu hannog i gymryd rhan. Gellid dadlau ymhellach gan ddweud bod cwestiynu
“prompts students to give explanations and justifications for their answers, or just to improve an initial response, to describe their thinking process, to elaborate on their answers, exploring implications, ‘what-ifs’ and connections with other ideas and knowledge.” (Coe et all, 2020)
Mae’n wybyddus fod cwestiynu yn cael eu defnyddio yn aml iawn o fewn addysg. Dywed bod rhwng 300-400 (ar gyfartaledd) o gwestiynau yn cael eu gofyn gan athrawon pob dydd (Collier, 2018). Ychwanegodd Brualdi (1998, dyfynnwyd yn Hattie, 2012, t75) bod 60% o gwestiynau yn adalw gwybodaeth neu ffeithiau, a bod 20% yn gwestiynau gweithredol. Ond serch hynny, mae’n hollbwysig cofio nid y nifer o gwestiynau sy’n bwysig, ond sut maen nhw’n cael eu defnyddio (Coe et al, 2020, t34). Yn ô Hattie (2012, t77) mae cwestiynu yn ddull mae addysgwyr yn defnyddio i annog cydbwysedd rhwng meddwl ar lefel dwfn a meddwl ar lefel arwyneb. Felly, mae angen i gwestiynu fod yn “thoughtful, reflective, focused to evoke and explore understanding, and conducted so that all pupils have an opportunity to think and to express their ideas” (Black & Wiliam, 1998, t10).
Edrychodd Black & Wiliam (1998) ar ymchwil Rowe (1974) ar gwestiynu, a nodwyd bod ar gyfartaledd mae athrawon yn rhoi 0.9 eiliad i ddysgwyr dechrau ymateb. Dydy hyn ddim yn ddigonol i ddysgwyr meddwl, ac i dynnu casgliadau i ateb y cwestiwn (Black et al, 2003, t32). Awgrymodd Black & Wiliam (1998) bod athrawon yn dueddol i ateb eu cwestiynau o fewn yr amser yma, ac o ganlyniad i hyn, gall dysgwyr penderfynu peidio ateb, gan eu bod nhw’n gwybod bydd y cwestiwn yn cael ei ateb gan yr addysgwr, neu bydd cwestiwn arall yn cael ei ofyn (Black & Wiliam 1998 t10). Cynghorodd Rowe (1974) i roi o leiaf tair eiliad o aros i ddysgwyr, a fydd hwn yn gwella safon yr atebion:
“… increasing the ‘waiting time’ had positive effects on pupil engagement, including longer and more confident responses, a decrease in a failure to respond and an increased chance of pupils challenging or improving on their own answers.” 
					(Rowe 197, dyfynnwyd yn Aubrey & Riley, 2019, t250)
Anghytuna Llywodraeth Cymru gyda’r term ‘amser aros’ a'u dadl nhw yw i'w alw yn ‘amser meddwl’ oherwydd “mae'n rhaid i ni hyrwyddo meddwl gweithredol yn hytrach nag aros goddefol” (Llywodraeth Cymru, 2010, t25). Cyniga Petty (2014, t181) bod yr hiraf mae athrawon yn rhoi amser i feddwl, y fwy o feddwl sy’n digwydd ac yna bydd yr ateb yn fwy hir gyda mwy o wybodaeth. 
Un damcaniaethwr a wnaeth dylanwadu ar sut mae cyrhaeddiad dysgu yn cael ei gydnabod oedd Benjamin Bloom. Datblygwyd tacsonomeg sydd wedi darparu i addysgwyr ‘one of the first systematic classifications of the processes of thinking and learning (Forehand, 2010 dyfynnwyd yn Aubrey & Riley, 2019, t86). Dangosir hierarchaeth yn y dacsonomeg gan ddechrau gyda gwybodaeth ar y lefel isaf, ac yn adeiladu i fyny i werthuso ar frig yr hierarchaeth, sydd yn rhoi mynediad i ddysgwyr i gwestiynau trefn uwch. Er mae Tacsonomeg Bloom yn dangos hierarchaeth, yn ôl Llywodraeth Cymru (2010, t16) mae’n “hanfodol bod athrawon yn deall nad yw hyn yn atal dysgwr iau rhag cael mynediad at gwestiynau i'w gwerthuso dim ond oherwydd eu bod 'ar lefel uwch yn y pyramid!” Mae hyn yn debyg iawn i’r Cwricwlwm i Gymru, gan ddefnyddio camau cynnydd, (lle mae dysgwyr yn gweithio o fewn disgwyliadau eang,) a lle mae’r continwwm yn debyg i bob dysgwr, ond mae’r cyflymder y cynnydd yn medru amrywio o ddysgwr i ddysgwr. Yn yr un modd, cred Aubrey & Riley, 2019, t95) wrth ddefnyddio Tacsonomeg Bloom, mae addysgwyr yn medru gofyn amrywiaeth o gwestiynau o fewn wersi gan ddechrau gyda chwestiynau ar lefelau isaf o’r dacsonomeg ac yn adeiladu i fyny. Ychwanegwyd bod yr addysgwyr yn medru herio’r dysgwyr er mwyn datblygu eu gwybodaeth a dealltwriaeth. 
 Damcaniaethwr arall sydd wedi datblygu’r defnydd o gwestiynu effeithiol mewn addysg yw Rosenshein, lle mae’n annog addysgwyr i ofyn nifer mawr o gwestiynau ac i wirio ymatebion pob dysgwyr (Rosenshein, 2012, t12). Gellir cymharu hyn â safbwynt Wiliam am bwysigrwydd cael pob un dysgwr i gymryd rhan yn y trafodaethau a chwestiynau. Awgrymir, wrth gael pob un o’r dysgwyr i ymateb, maent yn cynyddu cynhwysiant yn y dosbarth (Aubrey & Riley, 2019, t253). Oblegid hyn, credir fod angen i gyfranogiad fod yn hanfodol, nid yw’r dysgwyr yn medru peidio ymateb, ac i wneud hyn, nid yw’r dechneg draddodiadol o roi llaw i fyny yn gweithio gan fod yr un dysgwyr sy’n dueddol o ateb cwestiynau (Aubrey & Riley, 2019, t253). Dywed Wiliam (2010, dyfynnwyd yn Gilbert 2010), "Only a quarter of pupils consistently put their hands up…They can't wait to take part, while others switch off completely." Datblygodd y dechneg o ddefnyddio ffonau lolipop gydag enwau’r dysgwyr ar ffyn unigol, lle mae’r addysgwyr yn medru dewis enw ar hap (Wiliam, 2010). Tra bod dadl Wiliam efallai’n gywir, rhaid nodi gall dysgwyr teimlo’n ddigalon wrth ateb cwestiwn yn anghywir, neu yn ofnus am ateb cwestiwn arall yn y dyfodol. Felly mae’n hollbwysig bod ymateb yr addysgwyr yn bositif er mwyn sicrhau bydd hyn ddim yn digwydd (Aubrey & Riley, 2019, t253). Mae pob un o’r damcaniaethwr mewn addysg yn pwysleisio bod angen i bob un dysgwr fod yn rhan o’r drafodaeth a’r cwestiynu.  
Elfen arall o AaGD yw hunanasesu, lle mae dysgwyr yn pwyso a mesur y dysgu yn erbyn amcanion y wers, ac yna rhoi targed i’w hunain ar beth sydd angen i wella a sut i’w gyflawni (Aubrey & Riley, 2019). Dywed Donaldson (2015 t80) bod ‘hunanasesu yn ffordd bwysig o helpu dysgwyr i gymryd cyfrifoldeb dros eu dysgu.’ Yn ôl Llywodraeth Cymru, mae hunanasesu yn
golygu llawer mwy na dim ond gwirio am wallau neu wendidau. Mae'n golygu gwneud yn echblyg yr hyn sydd fel rheol yn ymhlyg, ac felly mae gofyn i'r dysgwyr fod yn weithredol yn eu dysgu. 
							(Llywodraeth Cymru, 2010, t27)


Yn debyg i Donaldson a Llywodraeth Cymru, mae hunanasesu yn rhan o feddwl am brofiad, ac i geisio deall yr hyn sydd wedi digwydd, ac yn gweithio allan beth ddysgwyd (Munby et al 1989, dyfynnwyd yn Hall & Burke, 2004, t57). 
Yn wahanol i’r elfen o gwestiynu mae angen treulio amser i hyfforddi dysgwyr i hunanasesu i sicrhau eu bod nhw’n hunanasesu’n gywir ac yn effeithiol. Noda Llywodraeth Cymru (2020b) dylai addysgwyr darparu nifer o gyfleoedd i ddysgwyr hunanasesu dros y continwwm dysgu. Wth ddarparu cyfleoedd, bydd hyder y dysgwyr yn cynyddu, ac wrth i’r dysgwyr dod yn fwy hyderus ar ôl derbyn y gwaith hyfforddiant, dylen nhw fod yn rhan o farnu eu gwaith, cadw golwg ar eu cynnydd, dysgu sut i greu targedau i’w hunain, ac yn medru cyflwyno eu gwaith i eraill (Berry, 2008, t16). Mae Cwricwlwm i Gymru, a’r egwyddorion o’r pedwar diben yn annog dysgwyr i gymryd cyfrifoldeb dros eu dysgu. Serch hyn, dylid ystyried yr agwedd o bob ongl. Dadlau Broadfoot et al (1999, t6) bod hunanasesu yn gynllun i leihau amser marcio athrawon yn lle bod yn ffordd i ymrwymo dysgwyr yn dysgu eu hunain. Ond yn ôl Black & Wiliam (1998, t8), mae dysgwyr yn gyffredinol yn onest ac yn ddibynadwy wrth asesu gwaith eu hunain, ac weithiau yn medru bod yn llym wrth asesu eu gwaith. 
Gan feddwl am y Cwricwlwm i Gymru a hunanasesu, mae newid yn rôl yr athro oherwydd dyle’r dysgwyr bod yn rhan o’r asesu sy’n digwydd o ddydd i ddydd (Llywodraeth Cymru, 2020b). Ar yr un pryd dylid nodi bod hunanasesu yn dod yn anodd i ddysgwyr os nad ydynt yn deall yr amcanion. Yn ôl Black et al (2003, t49) ‘it is very difficult for students to achieve a learning goal unless they understand a goal and can assess what they need to do to reach it.’ Yn dilyn hyn, rôl yr athro wrth hunanasesu yw rhoi cymorth, ac i rannu amcanion dysgu gyda’r dysgwyr, ac yna i fodelu beth yw’r llwyddiant (Aubrey & Riley, 2019, t254) Yn yr un modd awgryma ‘Cambridge International Examinations’ (dim dyddiad) dylai athrawon gofyn cyfres o gwestiynau i sgaffaldio wrth ymdrin ag hunanasesu. Gellid dadlau ymhellach gan ddweud bod yn anffodus ni fydd pob disgybl yn derbyn cynllun clir o’i dargedau (Black & Wiliam, 1998, t8) ac o ganlyniad ni fydd yr hunanasesu'r un mor llwyddiannus â disgybl sy’n gwybod yn glir beth yw ei dargedau. 
Datblygwyd Wiliam strategaethau ar gyfer hunanasesu, a dangoswyd esiamplau o’r strategaethau ar raglen dogfen gan y BBC ‘The Classroom Experiement’.  Defnyddiodd y dull o oleuadau traffig (coch, melyn, gwyrdd) er mwyn i ddysgwyr hunanasesu. Mae’r dull yma yn ddull poblogaeth a llwyddiannus mewn dosbarthiadau ar gyfer datblygu hunanasesu a sgiliau meddwl dysgwyr (Llywodraeth Cymru, 2010). Yn ôl Wiliam, mae hwn yn rhoi adborth yn syth i’r athro am sut mae’r dysgwyr wedi deall y cysyniad yn y wers (Aubrey & Riley, 2019, t254). Cytunwyd Kirby (2013) a Didau (2014, dyfynnwyd yn Aubrey & Riley, 2019, t252) i raddau gyda strategaethau Wiliam, ond eu dadl nhw yw eu bod nhw’n amau bydd y strategaethau yn taro metawybyddiaeth dysgwyr.
Down i’r casgliad bod hunanasesu yn effeithiol gan fod dysgwyr yn cymryd cyfrifoldeb dros ddysgu eu hunain, ac mae’r berchnogaeth o hyn yn medru bod yn rym pwerus i helpu dysgwyr rheoli ac ymdrechu yn eu dysgu (Aubrey & Riley, 2019, t255). Yn ychwanegol, dylai dysgwyr defnyddio hunanasesu iddyn nhw ddeall y prif amcanion o’u dysgu, a thrwy hynny yn medru gafael ar beth sydd angen i lwyddo (Black & Wiliam, 1998, t9). 
Casgliad
Wrth ddarllen ac ymchwilio ar gyfer yr aseiniad hwn, rydw i wedi sylweddoli pa mor bwysig yw AaGD o fewn addysg, ac yr effaith mae’n cael ar gynnydd dysgwyr wrth ei weithredu yn effeithiol. Yn ychwanegol, wrth ddarllen rydw i wedi adfyfyrio ar ymarfer fy hun yn ystod fy nghyfnod cyntaf o brofiad addysgu, ac wedi dod i gasgliad o sut allai ddatblygu ymhellach.
Yn fy mhrofiad cyntaf, cefais brofiad o ofyn amrywiaeth o gwestiynau, ond wrth ymchwilio a darllen, rydw i’n deall pa fath o gwestiynau sydd orau. Gan ddilyn Tacsonomeg Bloom, y cwestiynau fwyaf effeithiol yw’r rhai sy’n agored ac sydd yn cael y dysgwyr i feddwl yn ddwfn am eu hatebion. Wrth ofyn cwestiynau agored, er enghraifft, beth yw eich barn am…, mae angen i ddysgwyr ehangu eu brawddegau yn lle ateb gydag un neu ddau air. Rydw i am gadw mewn cof am yr ymchwil wnaeth Rowe am yr amser ar gyfartaledd mae athrawon yn rhoi i ddysgwyr ateb cwestiwn. I helpu gyda hwn, nodwyd Rosenshein (2012) y defnydd o ddefnyddio byrddau gwyn.  Wrth ddefnyddio’r strategaeth yma, nid yn unig mae’n ymestyn yr amser, ond mae’n hefyd yn rhoi cyfle i’r addysgwr asesu pa ddysgwyr sydd wedi deall y cysyniad wrth iddyn nhw dangos eu hatebion (Aubrey & Riley, 2019 t253). 
Yn ystod fy nghyfnod cyntaf, defnyddiais un o strategaethau Wiliam sef y defnydd o ffonau lolipop ar gyfer dewis dysgwyr ar hap i ateb cwestiynau. Wrth wneud hyn, roedd pob un o’r dysgwyr yn wyliadwrus gan nad oeddent yn gwybod os bydd eu henw yn dod allan o’r pot. Defnyddiais ffonau lliwgar, ac felly rhoddais liw penodol i grŵp penodol. Teimlais wrth wneud hyn, roeddwn i’n medru gwahaniaethu fy nghwestiynu yn dibynnu ar lefel gallu, yn enwedig wrth gyflwyno problemau mathemategol. Wrth wneud hyn, roeddwn i’n taro is safon o wahaniaethu, sydd fel AaGD yn dod o dan ‘Addysgeg’ yn y Safonau Proffesiynol.  Er roedd y strategaeth yma yn llwyddiannus, yn ychwanegol, rydw i am ddatblygu strategaethau gwahanol yn fy mhrofiad nesaf. Mae’r strategaeth o bartneriaid siarad yn effeithiol. Mae dysgwyr yn rhannu syniadau â phartner sy’n medru cysuro o ateb y cwestiwn yn gywir sydd yn medru helpu hyder dysgwyr (Aubrey & Riley, 2019 t253). Yn ôl Llywodraeth Cymru (2010, t85) “mae cael dysgwyr i esbonio meddyliau a syniadau i'w gilydd yn rhan hanfodol o'r broses ddysgu.”
Dechreuais hyfforddi dysgwyr Blwyddyn 1 ar hunanasesu gan ddefnyddio dull bodiau i fyny/bodiau i lawr. Er taw strategaeth syml iawn yw hi, teimlais nad oedd hi’n effeithiol iawn oherwydd roedd dysgwyr naill ai yn copïo eu ffrindiau neu ddim yn deall y cwestiwn. Mae’r dull o fodiau fyny/lawr yn un eithaf cyflym, a theimlais ei fod yn amhersonol. Yn ychwanegol, teimlais nad oeddwn i fedru dibynnu ar eu hunanasesu. Ar ôl darllen ac ymchwilio penderfynais arbrofi gyda’r cysyniad o ddefnyddio goleuadau traffig fel awgrymodd Wiliam (2010). Ond addasais y cysyniad wrth ddefnyddio wynebau yn lle oherwydd mae e’n fwy addas ar gyfer dysgwyr ifanc (Conner, 1991, t84). Gan edrych yn ôl ar fy mhrofiad, dyma oedd y dull mwyaf dibynadwy, gan fy mod i’n medru gofyn i’r dysgwyr yn unigol am sut roedden nhw’n teimlo am y dasg. Gofynnais gwestiynau iddyn nhw wrth iddynt hunanasesu ac o ganlyniad roedden nhw’n medru dweud wrtha’i beth wnaethon nhw i lwyddo yn y dasg, a hefyd beth sydd angen i wneud ar gyfer y dyfodol. Wrth feddwl am y camau nesaf yn fy natblygiad, rydw i am barhau i arbrofi gyda strategaethau gwahanol rydw i wedi darllen amdano, a gan fy mod i’n symud i fyny i Gyfnod Allweddol 2, rydw i’n edrych ymlaen at arbrofi a gweld yr effeithiolrwydd sydd gan hunanasesu gyda dysgwyr hynaf yr ysgol. 
Disgrifiwyd y disgwyliadau asesu yn y Safonau Proffesiynol Statws Athro Cymwysedig (SAC) fel ‘deall a chyfleu ystod o ddibenion ac arferion ar gyfer asesu’ (Llywodraeth Cymru, 2020c) ac wrth adfyfyrio, teimlaf fy mod i wedi taro’r safon wrth ddefnyddio cwestiynu a hunanasesu o fewn fy ngwersi. Fodd bynnag, rydw i am barhau i weithio ar y safon gan gofio’r effaith maent yn cael ar gynnydd dysgwyr. Felly, i grynhoi, mae digon o dystiolaeth gynyddol i gefnogi’r ddadl bod Aagd yn rhan hanfodol o addysg, ac yn hollbwysig i sicrhau gwybodaeth a dealltwriaeth dysgwyr o bob oedran.

